ગુજરાતમાં સળંગ 13 વર્ષો સુધી મુખ્યમંત્રી તરીકે શાસન કરી ચૂકેલા મોદીએ નામિત વડાપ્રધાનના રૂપમાં કૂટનીતિક સંકેત આપીને પોતાના વિરોધીઓને આશ્ચર્યમાં મૂકી દીધા છે. સાર્કના સભ્ય દેશોના પ્રમુખોને તેમણે નિમંત્રણ આપ્યું છે. ત્યારે બાંગ્લાદેશને બાદ કરતા પાકિસ્તાન સહિતના અન્ય તમામ સાર્ક દેશોના પ્રમુખો નરેન્દ્ર મોદીના શપથગ્રહણ સમારોહમાં ભાગ લેવા માટે આવી રહ્યા છે. આ બાબત એ વાતનો સંકેત છે કે મોદીના શાસનમાં સંબંધોનો નવો ઇતિહાસ લખવા માટે પાડોસી દેશો ઉત્સુક છે.